OpenLLM-France/wikimedia huggingface dataset:
# Yaroa

Yaroa és un menjar de carrer dominicà originari de Santiago. S'elabora amb patates fregides o un puré d'arrel o tubercle com el plàtan o la yuca, i després es posa en capes amb carn i després formatge. Sovint també s'afegeixen condiments com la maionesa, el ketchup i la mostassa. La carn de vedella, el porc, el pollastre o una combinació de carns són una part comuna del plat. Hi ha moltes versions arreu del país.

## Referències

* ↑ Gonzalez, Clara. «Yaroa 2 Ways [Recipe + Video Dominican Loaded Fries]» (en anglès americà), 04-11-2023. [Consulta: 9 desembre 2023].
* ↑ Drzazgowski, Alexandria. «How to Make Yaroa Dominicana at Home» (en anglès americà), 28-10-2020. [Consulta: 9 desembre 2023].
* ↑ «A Staple Dominican Street Food -- Yaroa» (en anglès americà), 22-09-2022. [Consulta: 9 desembre 2023].
* ↑ «Dominican Yaroa Dish | Miami Culinary Tours|Dominican Yaroa Dish | Miami Culinary Tours» (en anglès americà), 19-03-2013. [Consulta: 9 desembre 2023].
# Central Falls

Central Falls és una ciutat del Comtat de Providence a l'estat de Rhode Island dels Estats Units d'Amèrica.

## Demografia

Segons el cens de l'u de juliol de 2009 Central Falls tenia 18.716 habitants. Segons el cens del 2000 tenia 18.928 habitants, 6.696 habitatges, i 4.359 famílies. La densitat de població era de 6.039,8 habitants per km².
Dels 6.696 habitatges en un 38,9% hi vivien nens de menys de 18 anys, en un 36,4% hi vivien parelles casades, en un 21,6% dones solteres, i en un 34,9% no eren unitats familiars. En el 29,3% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,38.
Per edats la població es repartia de la següent manera: un 29,2% tenia menys de 18 anys, un 11,8% entre 18 i 24, un 31,6% entre 25 i 44, un 15,8% de 45 a 60 i un 11,5% 65 anys o més.
L'edat mitjana era de 30 anys. Per cada 100 dones de 18 o més anys hi havia 93,7 homes.
La renda mitjana per habitatge era de 22.628$ i la renda mitjana per família de 26.844$. Els homes tenien una renda mitjana de 23.854$ mentre que les dones 18.544$. La renda per capita de la població era de 10.825$. Aproximadament el 25,9% de les famílies i el 29% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Central Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Central Falls». American Fact Finder. Oficina del Cens dels Estats Units, 12-01-2010.
# Zaza (pel·lícula)

Zaza és una pel·lícula estatunidenca dirigida per George Cukor, estrenada el 1939. La història havia sigut filmada per Paramount en una versió de 1915 amb Pauline Frederick, i posteriorment el 1923 amb Gloria Swanson.

## Argument

Zaza, cantant i ballarina vedette de revista en un music-hall parisenc, aconsegueix captivar l'atenció d'un riquíssim client de pas per París.
Bernard Dufresnes, industrial lionès seduït per la bonica Zaza, la porta amb ell i la instal·la en un luxós pis de la capital i neix una gran història d'amor. Vivint a la regió lionesa, Bernard refusa que la seva amant l'acompanyi, abandonant-la durant la seva absència. Un pretendent gelós informa Zaza que Bernard és ja casat. Zaza torna al cabaret, i canta un últim adéu en presència del seu amant davant tota l'assistència…

## Al voltant de la pel·lícula

Després d'haver estat posada en escena al teatre per David Belasco, i interpretada per Leslie Carter el 1899, Zaza ja s'havia traslladat dues vegades abans a la pantalla gran. La primera, muda d'Edwin S. Porter, el 1915, el paper de Zaza és interpretat per Pauline Frederick, i una segona, també muda, d'Allan Dwan en la que el paper de Zaza és interpretat per l'actriu Gloria Swanson. Altres dues realitzacions veuran la llum el 1943 i 1956.
Aquesta versió de Zaza interpretada per Claudette Colbert ha colpit les pantalles a l'estrena 1939, sacsejant els costums puritans i virtuosos de l'època, impregnats d'inquietud en vigílies de grans amenaces mundials.
Pel·lícula que va ser criticada i que de vegades fou xiulada i tractada d'obscena, i porca, va ser escandida a les sales, malgrat els esforços del guionista Zoe Akins que va donar el millor d'ell mateix per realitzar l'obra de Belasco avenint-se a les rigoroses normes de censura de 1939 als Estats Units.

## Repartiment

* Claudette Colbert: Zaza
* Herbert Marshall: Dufresnes
* Dorothy Tree: Sra. Dufresnes
* Janet Waldo: Simone
* Bert Lahr: Cascart
* Helen Westley: Anais
* Constance Collier: Nathalie
* Genevieve Tobin: Florianne
* Walter Catlett: Marlardot
* Ernest Cossart: Venedor
* Ann E. Todd: Toto
* Rex O'malley: Bussey
* Monty Woolley: Fouget
* Frank Puglia: Venedor de catifes
* John Power: Conductor
* Olive Tell: Jeanne Liseron
* Robert C. Fischer: Pierre
* Rex Evans: Michelin
* Alexander Leftwich: Larou
* Harriette Haddon: Ballarina
* John Sutton: Dandy
* Louise Seidel: Ballarina
* Tom Ricketts: Cavaller
* Dorothy White: Ballarina
* Philip Warren: Dandy
* Alice Keating :
* Lillian Ross:
* Michael Brooke:
* Helaine Moler :
* Emily Larue :
* Maude Hume:
* Clarence Harvey :
* Duncan Renaldo:
* Helen Mack :
* Olaf Hytten :

## Referències

* ↑ Carr, Larry. Four Fabulous Faces: Swanson, Garbo, Crawford, Dietrich. Penguin Books, 1970, p. 40.
# Charles Rouxel

Charles Rouxel (Bricquebec, 6 d'abril de 1948) va ser un ciclista francès, que fou professional entre 1970 i 1978. El seu principal èxit fou la victòria al Tour del Mediterrani de 1974.

## Palmarès

* 1968
** 1r al Tour de la Manche
* 1969
** Vencedor d'una etapa al Tour de l'Avenir
* 1974
** 1r al Tour del Mediterrani
** 1r al Circuit de l'Indre
* 1975
** 1r al Gran Premi d'Antibes
** Vencedor d'una etapa a l'Étoile de Bessèges
** Vencedor d'una etapa a la Volta a Bèlgica
* 1978
** Vencedor d'una etapa del Tour d'Indre-et-Loire

### Resultats al Tour de França

* 1973. 36è de la classificació general
* 1974. 74è de la classificació general
* 1975. 52è de la classificació general
* 1976. 58è de la classificació general
* 1977. Fora de control (17a etapa)
* 1978. 33è de la classificació general

## Enllaços externs

* Fitxa de Charles Rouxel a sitiodeciclismo.net
# Zillis-Reischen

Zillis-Reischen és un municipi del cantó dels Grisons (Suïssa), situat al districte de Hinterrhein.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# XLR

«XLR» té aquests significats:
* Connector XLR, un connector elèctric que s'utilitza habitualment en equips d'àudio
* Cadillac XLR, un automòbil convertible de capota rígida retràctil
* Megas XLR, una sèrie de televisió animada nord-americana
* Herència recessiva lligada al cromosoma X
* XLR-8, una muntanya russa
* Run-time del llenguatge de programació XL
# Chemillé-Melay

Chemillé-Melay és un antic municipi nou francès, situat al departament de Maine i Loira i a la regió de País del Loira.
L'1 de gener de 2013, es va crea aquest municipi nou per la fusió de dos antics municipis, Chemillé i Melay. La seua seu administrativa era Chemillé. Va existir de 2013 a 2015. L'15 de desembre de 2015, les dues entitats Chemillé et Melay es van fusionar amb Chanzeaux, La Chapelle-Rousselin, Cossé-d'Anjou, La Jumellière, Neuvy-en-Mauges, Sainte-Christine, Saint-Georges-des-Gardes, Saint-Lézin, La Salle-de-Vihiers, La Tourlandry et Valanjou, 13 municipis delegats que conformen el municipi nou de Chemillé-en-Anjou.
# Yasuo Haruyama

Yasuo Haruyama (Tòquio, 4 d'abril de 1906- Toshima, Tòquio 17 de juny de 1987) és un futbolista japonès que disputà quatre partits amb la selecció japonesa.

## Enllaços externs

* Japan National Football Team Database
# Yasuo Takamori

Yasuo Takamori (japonès: 高森泰男) (prefectura d'Okayama, 3 de març de 1934 - 3 de febrer de 2016) va ser un futbolista japonès que disputà trenta partits amb la selecció japonesa.

## Enllaços externs

* Japan National Football Team Database
# Villadeati

Villadeati, (la Vila dj'Ati en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Alfiano Natta, Murisengo, Odalengo Grande, Odalengo Piccolo, Montiglio Monferrato i Tonco.
Pertanyen al municipi les frazioni de Fontanina, Lussello, Pavo, Trittango, Vadarengo i Zanco.

## Galeria fotogràfica

* Entorn de Villadeati
# Riudabella

Riudabella es troba al peu del bosc de Poblet, i és una entitat de població del terme municipal de Vimbodí i Poblet. Del castell de Riudabella, situat a cinc kilòmetres de la vila de Vimbodí, se'n té la primera notícia l'any 1168. Actualment, el castell està rodejat de grans extensions de vinyes i és seu de la finca i allotjament rural de Cal Celdoni. El nucli urbà és una obra historicista protegida com a Bé Cultural d'Interès Local.

## Descripció

L'antiga granja de Poblet, d'aspecte fortificat per la intervenció historicista del segle xix i la muralla d'època neoclàssica, és ara una casa de turisme rural. A tocar del conjunt hi ha una immensa bassa de regadiu.

## Història

L'origen de Riudabella està en la granja que hi instal·laren els monjos de Poblet a final del segle xii o inicis del segle xiii. Al llarg dels segles s'anà ampliant fins que després de la desamortització del segle xix fou comprada per la família Gil, que li donà l'aspecte actual. Actualment, l'edifici és encara propietat dels seus descendents, la família Gil Moreno de Mora, i ha estat habilitat com a casa de turisme rural i per a la celebració d'esdeveniments.

## Referències

* 1 2 «Nucli de Riudabella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Yips

En els esports, els yips són una pèrdua sobtada i inexplicable d'habilitats en atletes experimentats. Els símptomes dels yips són la pèrdua de coordinació motora i problemes psicològics que afecten la memòria muscular i la presa de decisions dels atletes, deixant-los incapaços de realitzar les habilitats bàsiques del seu esport.
Els tractaments comuns inclouen la teràpia clínica de psicologia de l'esport, així com la reorientació de l'atenció sobre la biomecànica subjacent de les seves accions físiques. L'impacte varia àmpliament. Un esdeveniment de yips pot durar poc temps abans que l'atleta recuperi el componiment o pot requerir ajustos de tècnica a més llarg termini abans que es produeixi la recuperació. Els pitjors casos són aquells en els quals l'esportista no es recupera en absolut, la qual cosa obliga el jugador a abandonar l'esport al més alt nivell.
Una vegada es va pensar que els yips sempre estaven associats amb l'ansietat del rendiment. No obstant això, ara sembla que algunes persones tenen els yips a causa d'una condició neurològica que afecta determinats músculs. Aquesta condició es coneix com a distonia focal.

## Referències

* ↑ «yips». Neoloteca. TERMCAT. [Consulta: 28 novembre 2023].
* 1 2 «Yips, Symptoms and causes.» (en anglès). Clínica Mayo, 28-03-2023. Arxivat de l'original el 2020-11-24. [Consulta: 28 novembre 2023].
* ↑ Carter, J. Adam; Navarro, Jesús «The Defeasibility of Knowledge-How». Philosophy and Phenomenological Research, 95, 3, 2017, pàg. 662–685. ISSN: 0031-8205.
* ↑ Armstrong, Megan. «We Still Don't Understand the Yips» (en anglès americà). Esquire, 07-09-2023. Arxivat de l'original el 2023-11-25. [Consulta: 28 novembre 2023].
# Dongkya

Dongkya és una muntanya de Sikkim a la frontera amb Tibet 27° 59′ N, 88° 48′ E﻿ / ﻿27.983°N,88.800°E﻿ / 27.983; 88.800 a uns 80 km a l'est de Kinchinjunga, on les muntanyes Chola deixen les muntanyes Himàlaia. L'altura és de 7.189 metres i el conegut pas de Dongkya es troba a una altura de 5.700 metres, al capdamunt de la vall de Lachung i a uns 6 km a l'oest del cim.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Yunnanilus bajiangensis

Yunnanilus bajiangensis és una espècie de peix de la família dels balitòrids i de l'ordre dels cipriniformes.

## Morfologia

* Fa 6,5 cm de llargària maxima.
* 12 radis tous a l'aleta dorsal i 7-8 a l'anal.
* 12 radis ramificats a l'aleta caudal.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Yunnan (la Xina).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. Am. Mus. Novit. Núm. 171: 1-7.
* 1 2 3 Li, W.-X., 2004. The three new species of Cobitidae from Yunnan, China. J. Jishou Univ. (Nat. Sci. Ed.) 25(3):93-96.
* 1 2 Catalogue of Life (anglès)
* ↑ uBio (anglès)
* 1 2 3 FishBase (anglès)
* ↑ Chen, Z., J. Yang i J. Yang, 2012. Description of a new species of the genus Yunnanilus (Nichols, 1925) (Teleostei: Nemacheilidae) from Yunnan, China. Zootaxa 3269:57-64.
* ↑ FishWise (anglès)

## Bibliografia

* Zhao, Y.-H., R. E. Gozlan & C.-G. Zhang, 2011. Out of sight out of mind: current knowledge of Chinese cave fishes. Journal of fish biology, 79 (6, special issue): 1545-1562.

## Enllaços externs

* Encyclopedia of Life (anglès)
* ION (anglès)
# Yunnanilus altus

Yunnanilus altus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 7,1 cm de longitud total.

## Distribució geogràfica

Es troba a Yunnan (Xina).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. & X.-L. Chu. 1988. Revision of Yunnanilus with descriptions of a miniature species flock and six new species from China (Cypriniformes: Homalopteridae). Environ. Biol. Fishes v. 23 (núms. 1-2): 65-93.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, Tyson R. (2007): The "Celestial pearl danio", a new genus and species of colourful minute cyprinid fish from Myanmar (Pisces: Cypriniformes). Raffles Bulletin of Zoology 55(1): 131-140.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zilupe

Zilupe (en alemany: Berghof) és un poble de Letònia situada al municipi de Zilupe. Està situada a l'est de Letònia prop de la frontera amb Rússia.

## Història

L'estació de tren de Zilupe és l'estació final per a la línia Riga - Zilupe, que és una de les més llargues rutes de tren de passatgers a Letònia. La ciutat va començar a prendre forma durant la construcció de la línia ferroviària el 1900.
La ciutat és a prop de la carretera A12, que després del pas de frontera cap a Rússia es converteix en M9, i ambdues pertanyen a la ruta europea E22.

## Vegeu també

* Localitats de Letònia
# Christian Krohg

Christian Krohg (13 d'agost de 1852 - 16 d'octubre de 1925) va ser un pintor naturalista noruec, escriptor i periodista. Va estar casat amb la també pintora Oda Krohg i va ser pare del muralista Per Krohg.
Va estudiar a Cristiania i a Karlsruhe (Alemanya) sota els auspicis de Hans Gude i va treballar a París entre 1881 i 1882. Inspirat per les idees dels realistes, va pintar escenes de la vida quotidiana i va ser una figura clau en la transició del romanticisme al naturalisme, típic de la pintura noruega en aquest període. Del seu període a Skagen, destaquen la influència sobre Anna i Michael Ancher i el seu suport a Edvard Munch.
# Chrystos

Chrystos (San Francisco, Califòrnia, 7 de novembre 1946) és una escriptora ameríndia dels EUA, filla d'un menominee i una lituana-alsaciana. Es crià a la ciutat de San Francisco i ha estat força autodidacta. La seva poesia ha donat suport l'AIM, i se l'ha considerat portaveu i guia espiritual.
Ha escrit:
* Fire Power, 1995, ISBN 978-0-88974-047-1
* Dream on, 1991, ISBN 978-0-88974-029-7
* Not vanishing, 1988, ISBN 978-0-88974-015-0
* Fugitive colours, 1995, ISBN 978-1-880834-11-4
# Chrzanów

Chrzanów és un poble al sud de Polònia, el 2008 tenia una àrea urbana d'aproximadament 39.356 habitants. És la capital d'una powiat (Powiat Chrzanowski) separada dintre del voivodat de Petita Polònia. Per Chrzanów hi passa el riu Chechło.

## Política
### Ciutats agermanades

* Harnes - França
* Nyékládháza - Hongria
* Stanisławów - Ucraïna

## Personatges il·lustres

* Izaak Deutscher (1907-1967)
* Mascha Kaléko (1907-1975)
* Marian Konarski (1909-1998), pintor
* Michał Potaczało (1912-1975)
* Mieczysław Mazaraki (1913-2003)
* Helena Chłopek (1917-2007), poeta
* Ewa Krzyżewska (1939-2003)actriu
* Mikołaj Grabowski (1946)actor
* Andrzej Grabowski (1952), actor
* Leszek Nowak (1964), músic
* Zbigniew Wąsiel (1966), escultor
* Mariusz Jakus (1967), actor
* Janusz Szrom (1968)
* Michał Gajownik (1981-2009)

## Enllaços externs

* Ajuntament de Chrzanów
* Chrzanovia Patria Parva Arxivat 2012-01-03 a Wayback Machine.
# Chrysuronia

Chrysuronia és un gènere d'ocells de la subfamília dels troquilins (Trochilinae) dins la família dels troquílids (Trochilidae).

## Taxonomia

Antany era considerat un gènere amb una única espècie: Chrysuronia oenone, però un estudi filogenètic molecular publicat el 2014, va mostrar que tant Amazilia com Lepidopyga eren gèneres polifilètics. El taxó va ser revisat i van ser incloses espècies adés ubicades a Amazilia, Lepidopyga i Hylocharis. Actualment s'inclouen 9 espècies dins aquest gènere:
* colibrí de Goudot (Chrysuronia goudoti) – antany a Lepidopyga.
* colibrí safir cua de foc (Chrysuronia oenone).
* colibrí amazília versicolor (Chrysuronia versicolor) – antany a Amazilia.
* colibrí de gorja safir (Chrysuronia coeruleogularis) – antany a Lepidopyga.
* colibrí de ventre safir (Chrysuronia lilliae) – antany a Lepidopyga.
* colibrí amazília de Humboldt (Chrysuronia humboldtii) – antany a Hylocharis.
* colibrí amazília de caputxa blava (Chrysuronia grayi) – antany a Amazilia.
* colibrí amazília becnegre (Chrysuronia brevirostris) – antany a Amazilia.
* colibrí amazília ventreblanc (Chrysuronia leucogaster) – antany a Amazilia.

## Referències

* ↑ McGuire, Jimmy A; Witt, Christopher C; Altshuler, , Douglas L; Remsen, J V «Phylogenetic Systematics and Biogeography of Hummingbirds: Bayesian and Maximum Likelihood Analyses of Partitioned Data and Selection of an Appropriate Partitioning Strategy» (en anglès). Systematic Biology, 56, 5, 10 2007, pàg. Pages 837–856. DOI: https://doi.org/10.1080/10635150701656360 [Consulta: 12 octubre 2024].
* ↑ «Chrysuronia». Cercaterm. TERMCAT, Centre de Terminologia. Rev. 12 octubre 2024(català)
# Árpád d'Hongria

* Per a altres significats, vegeu «Arpad (desambiguació)».
Árpád (845-907) va ser el primer governant d'Hongria, fundador de la dinastia Árpád i líder de la tribu dels magiars. Tot i que no se l'anomena l'iniciador del Regne d'Hongria (es considera que fou Esteve I), és vist com una figura fundacional del país i sovint se l'anomena "el nostre pare Árpád".
Árpád era fill d'Álmos, el cabdill de la federació tribal hongaresa. Segons les cròniques medievals (que, d'altra banda, no són gaire fiables), set tribus protomagiars el varen elegir el seu líder a Etelköz cap al 890, i ell ja era cap d'una d'aquestes. Es diu que va ser el seu fejedelem ('príncep') durant 20 anys, fins a la seva mort el 907.
El De administrando imperio romà d'Orient (~950) diu: abans d'aquest Árpád, els magiars mai no havien tingut altre príncep governant ("arcont") i d'aleshores ençà el príncep d'Hongria ha estat un membre d'aquesta família. Altres fonts insinuen que va governar al costat d'un altre príncep, Kurszán, que suposadament es trobaria a la seva mateixa alçada, o bé ocuparia la posició immediatament inferior, exercint el poder com una mena de "sotspríncep". Segons els textos àrabs, el títol d'Árpád sembla haver estat kende -tot i que alguns historiadors consideren que Kende és un nom propi- o gyula ('cabdill guerriller').
Després de diverses maniobres de pillatge a Europa (a partir del 860), els protomagiars d'Etelköz sota el comandament d'Árpád, empesos pels petxenegs de l'est, decidiren de finalment travessar els Càrpats. El 896, van ocupar el riu Tisza superior, des d'on van continuar dedicant-se al pillatge en parts d'Europa central i occidental, i el 900 o 901 es dirigiren a la Pannònia. El nombre de protomagiars que entraren als camps de Pannònia el 896 arribava als 200.000 o 250.000.
Segons el De administrando imperio, els seus fills eren: (llista probablement incompleta)
* Tarhos (Tarkacsu)
* Üllő (Jeleg)
* Jutas (Jutocsa)
* Liüntika (erròniament anomenat Levente en documents més antics)
* Zolta (Zaltasz), el més jove.
D'Árpád, diu la llegenda que, de manera primerenca, va iniciar la tradició "parlamentària" en una sessió a cavall amb uns altres 40 "nobles" abans de l'any 900.

## Vegeu també

* Dinastia Árpád.
* Història d'Hongria.

## Referències

* ↑ «Árpád d'Hongria». Gran Enciclopèdia Catalana. Barcelona: Grup Enciclopèdia Catalana.